કશિશે હિંમતભેર માત્ર ઘર જ નથી છોડ્યું, પણ એના પૈસાદાર પતિના પૈસાને ય છોડી દીધા. એ ધારત તો પોતાના પર્સનલ એકાઉન્ટમાં જમા છે તેમાંથી લાખો રૃપિયા વાપરી શકે. એ એનો હક્ક પણ ગણાય. લગ્ન સમયે એને આપવામાં આવેલા કરોડોની કિંમતનાં ઘરેણાં પણ ઓફિશિયલી એની મિલકત ગણાય જેને એ ચાહે તે રીતે વેચી શકે. એક વકીલ તરીકે ધ્યેય આ બધું સમજતો હતો, પણ કશિશે સ્વાભિમાનથી એ હક્ક જતો કર્યો. એની આ હિંમત કાબિલે દાદ હતી. ધ્યેયે એનો ખભો થપથપાવ્યો,